LT Europos Sąjungos oficialusis leidinys C 345/1

PARTNERYSTĖS SUSITARIMĄ SUDARIUSIŲ AFRIKOS, KARIBŲ IR RAMIOJO VANDENYNO VALSTYBIŲ GRUPĖS NARIŲ IR EUROPOS SĄJUNGOS BEI JOS VALSTYBIŲ NARIŲ JUNGTINĖ PARLAMENTINĖ ASAMBLĖJA

2014 M. KOVO 17 D., PIRMADIENIO, POSĖDŽIO PROTOKOLAS

2014/C 345/01

Turinys

Oficialus inauguracinis posėdis

Jungtinės parlamentinės asamblėjos posėdis

Jungtinės parlamentinės asamblėjos sudėtis

Ne parlamento atstovo akreditavimas

1. Darbotvarkės (AP101.540) tvirtinimas

2. Baigiamojo 26-osios AKR ir ES jungtinės parlamentinės asamblėjos sesijos posėdžio protokolo tvirtinimas (OL C 64, 2014 3 4)

3. Pirmininkų pranešimai, įskaitant 2014 m. kovo 16 d. Biuro posėdyje priimtus sprendimus

4. Skubus klausimas Nr. 1: migrantų AKR ir ES šalyse žmogaus, ekonominės ir socialinės teisės

5. Bendradarbiaujant su ES vykdoma regioninė integracija ir muitinių modernizavimas siekiant tvaraus AKR šalių vystymosi

6. Skubus klausimas Nr. 2: krizė Centrinės Afrikos Respublikoje

7. Ekonominių ir socialinių partnerių pranešimas

2014 M. KOVO 17 D., PIRMADIENIO, POSĖDŽIO PROTOKOLAS

(Posėdis pradėtas 11.05 val.)

Oficialus inauguracinis posėdis

Į asamblėją kreipėsi šie asmenys:

Jungtinės parlamentinės asamblėjos pirmininkas Louis Michel, Jungtinės parlamentinės asamblėjos pirmininkas Fitz A. Jackson ir Graikijos Parlamento pirmininkas Evangelos Meimarakis.

(Posėdis nutrauktas 12.15 val. ir pratęstas 15.05 val.)

PIRMININKAVO: Louis MICHEL,

Pirmininkas

Jungtinės parlamentinės asamblėjos posėdis

Pirmininkas pasveikino visus dalyvius.

Jungtinės parlamentinės asamblėjos sudėtis

Pirmininkas pranešė, kad Jungtinės parlamentinės asamblėjos dalyvių sąrašas, kurį pateikė AKR valstybių valdžios institucijos ir Europos Parlamentas, bus pridėtas prie protokolo.

Ne parlamento atstovo akreditavimas

Pirmininkas pranešė, kad gautas vienas prašymas dėl ne parlamento atstovo akreditavimo pagal Kotonu susitarimo 17 straipsnio 1 dalį ir Jungtinės parlamentinės asamblėjos darbo tvarkos taisyklių 1 straipsnio 2 dalį susidarius neįveikiamoms aplinkybėms (force majeure). Atstovo dalyvavimas užregistruotas ir jo pavardė nurodyta šio protokolo priede.

1. Darbotvarkės (AP101.540) tvirtinimas

Patvirtinta šiame protokole pateikiama darbotvarkė.

2. Baigiamojo 26-osios AKR ir ES jungtinės parlamentinės asamblėjos sesijos posėdžio protokolo tvirtinimas (OL C 64, 2014 3 4)

Protokolas patvirtintas.

3. Pirmininkų pranešimai, įskaitant 2014 m. kovo 16 d. Biuro posėdyje priimtus sprendimus

Pirmininkas pranešė apie Biuro 2014 m. kovo 16 d. posėdžio rezultatus.

Priimti šie sprendimai:

a) Nuolatiniai komitetai rengs šiuos pranešimus: Politinių reikalų komitetas — Kultūros įvairovė ir žmogaus teisės Ekonominio vystymosi, finansų ir prekybos komitetas — Investicijų ir prekybos, įskaitant infrastruktūrą, finansavimas AKR šalyse naudojant ES derinimo mechanizmą Socialinių reikalų ir aplinkos komitetas — Švietimo ir profesinio rengimo problemos ir galimybės AKR šalyse

b) 12-asis regioninis susitikimas vyks 2014 m. spalio 27–31 d. Centrinės Afrikos regione;

c) 2014 m. rudenį bus surengta faktų nustatymo misija į Zimbabvę;

d) abu pirmininkai dalyvaus 7-ame Pasaulio miestų forume, kuris vyks Medeljine (Kolumbija);

e) bus siunčiama rinkimų stebėjimo misija į Fidžį stebėti rinkimų į parlamentą, šiai misijai jau gautas Fidžio valdžios institucijų kvietimas;

f) būsimos Asamblėjos rinkimų stebėjimo misijos surengs atskirą spaudos konferenciją.

Pirmininkas pranešė apie šiuos terminus:

— kompromisinių rezoliucijų (dėl migrantų AKR ir ES šalyse žmogaus, ekonominių ir socialinių teisių ir dėl krizės Centrinės Afrikos Respublikoje) pakeitimų pateikimo terminas: 2014 m. kovo 18 d., antradienis, 12.00 val.

— prašymų, susijusių su balsavimo metodais, pateikimo terminas: 2014 m. kovo 19 d., trečiadienis, 10.00 val., raštu. Kalbėjo: Michael Gahler. Christophe Apala Pen’apala Lutundula (Kongo Demokratinė Respublika) pranešė Asamblėjai, kad 12-asis regioninis susitikimas vyks Gabone.

4. Skubus klausimas Nr. 1: migrantų AKR ir ES šalyse žmogaus, ekonominės ir socialinės teisės

Kalbėjo: Roberto Ridolfi (Europos Komisija), Boniface Yehouetome (Beninas), Edit Bauer, Ahamada Chanfi Djaé (Komorai), Musa Hussein Naib (Eritrėja), Catherine Bearder, Netty Baldeh (Gambija), Alban Sumana Kingsford Bagbin (Gana), Abdikadir Omar Aden (Kenija), Ana Rita Geremias Sithole (Mozambikas), Slavi Binev, Abdourahamane Chegou (Nigeris), Mariya Gabriel, Adjedoue Weidou (Čadas) ir Michael Gahler.

Nariai pabrėžė, kad migracija yra natūralus pasaulinis reiškinys, ją skatina daug priežasčių, įskaitant skurdą ir konfliktus, tačiau ji taip pat vyksta dėl to, kad žmonės trokšta geresnio gyvenimo. Kalbėtojai pabrėžė, kad nors migracija skirtingai veikia kilmės, tranzito ir paskirties šalis, būtinas bendras sprendimas. Jie priminė tragiškus įvykius, per kuriuos žuvo žmonės, ir ragino aktyviau vykdyti AKR ir ES bendradarbiavimą, kad būtų užtikrinta didžiausia pagarba migrantų teisėms ir ryžtingiau kovojama su prekyba žmonėmis. Be to, nariai ragino skirti ypatingą dėmesį pabėgėliams ir gerinti teisėtos migracijos būdus.

5. Bendradarbiaujant su ES vykdoma regioninė integracija ir muitinių modernizavimas siekiant tvaraus AKR šalių vystymosi

Ekonominio vystymosi, finansų ir prekybos komitetas

Pranešėjai: Piet Van Der Walt (Namibija) ir Oldřich Vlasák

Piet Van Der Walt (Namibija) ir Peter Štastný (pakeitė Oldřichą Vlasáką) pristatė pranešimą.

Kalbėjo: Mo-Mamo Karerwa (Burundis), Peter Štastný, Norbert Neuser, Olle Schmidt, Alban Sumana Kingsford Bagbin (Gana), Abdikadir Omar Aden (Kenija), Sábado Teresa Malendza (Mozambikas), Abdourahamane Chegou (Nigeris), Adjedoue Weidou (Čadas), Michael Gahler, Komi Selom Klassou (Togas), Kennedy K. Hamudulu (Zambija), Mohammed Mukhtar Ahmed (Nigerija) ir Roberto Ridolfi (Europos Komisija).

Nariai pabrėžė, kad siekiant didesnės regioninės integracijos svarbu gerinti dvišalį ir regioninį bendradarbiavimą muitinių klausimais. Jie atkreipė dėmesį į tai, kad muitinės administracijų vaidmuo itin svarbus renkant muitus ir mokesčius, tačiau pabrėžė, kad reikia stiprinti jų gebėjimus AKR šalyse siekiant sudaryti palankesnes sąlygas prekybos srautams ir gerinti vykdymo užtikrinimo priemones, įskaitant kovą su korupcija ir kitus nusikaltimus. Nariai palankiai vertino Balyje vykusioje 9-oje PPO ministrų konferencijoje sudarytą Susitarimą dėl palankesnių prekybos sąlygų sudarymo, skirtą biurokratinėms kliūtims mažinti ir muitiniam įforminimui pagreitinti. Nariai ragino remti jo įgyvendinimą (pvz., teikiant pagalbą prekybai).

Piet Van Der Walt (Namibija) ir Peter Štastný (pakeitė Oldřichą Vlasáką) užbaigė diskusiją.

6. Skubus klausimas Nr. 2: krizė Centrinės Afrikos Respublikoje

Kalbėjo: Vincent Ringenberg (EIVT), Mo-Mamo Karerwa (Burundis), Mariya Gabriel, Gberi Kombo (Kamerūnas), Miguel Ángel Martínez Martínez, Dambert René Ndouane (Kongo Respublika), Louis Michel, Christophe Apala Pen’apala Lutundula (Kongo Demokratinė Respublika), Mohammed Mukhtar Ahmed (Nigerija), Netty Baldeh (Gambija), Abdikadir Omar Aden (Kenija), Abdourahamane Chegou (Nigeris), Michael Gahler, Adjedoue Weidou (Čadas), Komi Selom Klassou (Togas), Jacob Oulanyah (Uganda), Peter Štastný and Laurent N’gon-Baba (Centrinės Afrikos Respublika).

Nariai ragino tarptautinę bendruomenę skubiai imtis veiksmų Centrinės Afrikos Respublikoje, girdami šalis, dalyvaujančias nuolatiniuose saugumo, humanitariniuose ir vystymosi veiksmuose. Kalbėtojai pabrėžė, kad reikia atkurti taiką ir saugumą ir užtikrinti tinkamą finansavimą, kad būtų atkurta teisinė valstybė ir pagrindinės viešosios paslaugos. Nariai smerkė žmogaus teisių pažeidimus, pabrėždami, kad svarbu kovoti su nebaudžiamumu ir sudaryti sąlygas pabėgėliams sugrįžti. Jie pareiškė remiantys Centrinės Afrikos Respublikos pereinamojo laikotarpio vadovus ir pabrėžė, kad tarptautinė bendruomenė privalo užtikrinti, jog galėtų vykti suplanuoti parlamento ir prezidento rinkimai.

7. Ekonominių ir socialinių partnerių pranešimas

Europos ekonomikos ir socialinių reikalų komiteto AKR stebėsenos komiteto pirmininko Xaviero Verboveno pranešimas

X. Verboven pranešė naujienas apie ES ir Afrikos ekonomikos ir socialinio sektorių suinteresuotųjų subjektų tinklo 2014 m. kovo 4–5 d. susitikimo rezultatus ir atkreipė dėmesį į jaunimo užimtumo, socialinės apsaugos, aprūpinimo maistu saugumo ir migracijos problemas.

Nariai džiaugėsi nuolat vykdomu ES ir AKR šalių pilietinių bendruomenių bendradrabiavimu ir pabrėžė, kad reikia užtikrinti geresnę švietimo sistemų ir darbo rinkos poreikių sąveiką.

Kalbėjo: Adjedoue Weidou (Čadas), Ousmane Kaba (Gvinėja) ir Miguel Ángel Martínez Martínez.

X. Verboven užbaigė diskusijas.

(Posėdis baigtas 18.25 val.)